钦定古今图书集成/明伦汇编/氏族典/第258卷 > 王悦之
## 钦定古今图书集成/明伦汇编/氏族典/第258卷 > 王悦之

按《南史王悦之传》：“悦之字少明，晋右军将军羲之曾
孙也。祖献之，中书令。父靖之，司徒左长史，为刘穆之
所厚，就穆之求侍中，如此非一。穆之曰：‘卿若不求，久
自得之’。遂不果。悦之少厉清操，亮直有风检。为吏部
郎，邻省有会同者，遗悦之饼一瓯，辞不受，曰：‘此费诚
小，然少来不愿当之’。宋明帝泰始中，为黄门郎、御史”
中丞。上以廉介，赐良田五顷，以为侍中，在门下尽其
心力，掌检校御府、太官、太医诸署。时承奢忲之后，奸
窃者众。悦之按覆无所避，得奸巧甚多，于是众署共
咒诅。悦之病甚，恒见两乌衣人捶之。及卒，上收典掌
者十许人，桎梏之，送淮阴，密令度《瓜步江》，投之中流。